เรื่องร้องเรียน (ต้นไม้,PM2.5,ความปลอดภัย,ถนน) วันที่ 2023-03-20 15:47:09 — แขวงแสมดำ เขตบางขุนเทียน กรุงเทพมหานคร
จากการตรวจสอบปัญหาฝุ่นพิษในเขตบางขุนเทียนตามรายงานกรมควบคุมมลพิษที่มีค่าที่สูงอันดับต้นๆของกทม.มาตลอดพบว่าจุดที่ตั้งอยู่ใกล้ด่านเก็บเงินทางด่วนกาญจนาบางขุนเทียนและใกล้กับสถานที่มีรถรับจ้างขนส่ง ตามรูป ดังนั้นควรมีจนท.ไปทำการปรับปรุงสภาพแวดล้อมจุดดังกล่าวทันทีเพราะสังเกตจากช่วงวันหยุดค่าฝุ่นพิษจะลดลงแต่พอวันจันทรเริ่มทำงานจะมีค่าฝุ่นพุ่งสูงขึ้นอีก

ขอให้กทม.ประสานงานกับการทางพิเศษกรมควบคุมมลพิษจนท.ฝ่ายปกครองและตำรวจในพื้นที่และประชาชนผู้ใช้รถใช้ถนนบริเวณดังกล่าวได้ตระหนักและเข้าใจถึงอันตรายจากฝุ่นพิษที่จะทำลายสุขภาพและคุณภาพชีวิตของชาวบ้านโดยเฉพาะเด็กสตรีมีครรภ์ผู้สูงวัยรวมทั้งผู้อยู่อาศัยจำนวนมากตามหมู่บ้านโรงเรียนคนงานตามร้านค้าโรงงานที่อยู่บริเวณรัศมีการกระจายตัวของฝุ่นที่ฟุ้งกระจายไปถึงทำให้เจ็บป่วยปอดอักเสบเรื้อรังนอนไม่หลับหายใจลำบากและอาจเกิดโรคมะเร็งอันตรายอื่นๆที่เกี่ยวข้องมีความเดือดร้อนกันเป็นวงกว้างมาก

มีข้อเสนอบางอย่างที่อยากให้ทำทันทีคือ

1.เข้มงวดในการห้ามไม่ให้รถที่ปล่อยควันพิษเกินมาตรฐานผ่านเข้าในพื้นที่

2.กำกับการทำงานผู้ทำการก่อสร้างต่างๆให้ต้องมีมาตรการดูแลไม่ให้เกิดฝุ่นฟุ้งกระจายตลอดเวลาโดยมีจนท.คอยตรวจดูค่าฝุ่นเป็นระยะๆหากพบเจอต้องสั่งให้หยุดงานก่อสร้างทันทีและมีบทลงโทษที่มีส่วนทำกิจกรรมมลพิษเกิดขึ้น

3.รถที่จอดอยู่นานหรือกำลังรอรับส่งของหรือผู้คนต้องห้ามติดเครื่องยนต์รอทิ้งไว้โดยเด็ดขาดหากพบต้องตัดแต้มความประพฤติมีผลให้หยุดการขับรถต่อไปได้โดยถือเป็นกฎเคร่งคัด

4.ให้เชิญชวนจิตอาสามาร่วมกันปลูกต้นไม้ริมถนนกันมากๆเพื่อกันและดูดซับฝุ่นพิษที่มาจากการใช้รถใช้ถนนโดยกทม เป็นเจ้าภาพนำและขยายวงกว้างต่อไปในทุกพื้นที่ที่มีปัญหาฝุ่นจากการจราจร

5.ในช่วงหน้าร้อนหรือลมนิ่งที่ฝุ่นกระจุตัวหนาแน่นต้องมีการฉีดน้ำหรือมีแอ่งน้ำหรืออุโมงน้ำอาบรถและล้อไม่ให้เกิดฝุ่นฟุ้งกระจายได้โดยเฉพาะบริเวณทางด่วนที่ใกล้ชุมชน

หวังว่าข้อเสนอข้างต้นหรือข้อเสนอทางแก้ไขอื่นๆที่ดีกว่าจากการมีส่วนร่วมกันและตกผลึกของทุกฝ่ายหากได้ทำกันอย่างจริงจัง น่าจะช่วยแก้ไขปัญหาฝุ่นพิษเรื้อรังในเขตบางขุนเทียนที่มีค่าเฉลี่ยสูงเป็นลำดับต้นๆของประเทศได้ในไม่ช้า

ขอเป็นกำลังใจให้ทุกๆท่านที่มีบทบาทหน้าที่โดยตรงหรือโดยอ้อมได้ช่วยกันฟื้นฟูสภาพอากาศพิษของบางขุนเทียนให้กลับกลายเป็นที่ๆมีอากาศสดชื่นเหมือนเขตอื่นๆใน
กทม.ได้สำเร็จ...ขอบคุณครับ